Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 657

1. A képzési cél A végzettek legyenek képesek a vidékfejlesztés mindazon tevékenységei irányítására és fejlesztésére, melyek a vidéki településeken élõ lakosság megélhetési követelményeinek, jövedelemszerzõ lehetõségeinek javítására irányulnak, továbbá amelyek a természeti erõforrások, a környezet, a táj megõrzését szolgálják, és amelyek a vidék társadalomban betöltött funkcióinak ellátását erõsítik. Kiemelten ismerjék a mezõ- és erdõgazdálkodást, a gyepgazdálkodást, a környezet- és természetvédelmet, a megújuló természeti erõforrások, energiahordozók elõállítását, hasznosítását s az ehhez kapcsolódó feldolgozást, a mezõgazdaságon kívüli tevékenységet, és legyenek képesek ismereteik családi vállalkozások részére történõ átadására, a vidéki lakosság életminõségének javítására, a helyi társadalmi szervezõdések segítésére.

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes